Агенција за просторно планирање и урбанизам Републике Србије  
Улица Краља Милутина 10а  
11 000 Београд

**ПРИМЕДБА НА НАЦРТ ИЗМЕНА И ДОПУНА ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ УРЕЂЕЊА ДЕЛА ПРИОБАЉА ГРАДА БЕОГРАДА – ПРОЈЕКАТ „БЕОГРАД НА ВОДИ“**

Поштовани,  
Подносим примедбу на Нацрт измена и допуна Просторног плана подручја посебне намене уређења дела приобаља града Београда – пројекат „Београд на води“, са освртом на Блокove 48, 50, 51, 52 i 53.

У плану је предвиђено да блокови 50 и 53 постану јавне зелене површине – „Парк Теразијска тераса 2“, што подразумева рушење свих постојећих стамбених зграда и пресељење становника. Истовремено, у непосредној близини, у Блоковима 48, 51 и 52, предвиђена је интензивна нова градња објеката спратности до П+6+Пс, чиме се драстично мења карактер целог простора.

Планска логика по којој се уређено и функционално стамбено насеље претвара у парк, док се неуређени блокови попут 48, 51 и 52 намењују за густу градњу, потпуно је супротна основним принципима урбанизма и одрживог развоја. Уместо да се зелена инфраструктура интегрише у новопланиране објекте, она се „компензује“ уклањањем већ насељених блокова.

Такође, визија „Теразијске терасе“ као везе између центра и реке више није примењива у реалности – висока градња у Савском амфитеатру и измењени хоризонти су трајно променили просторни контекст, па ова концептуална основа губи и практичну и симболичку вредност.

Сматрам да овакав приступ нарушава основна својинска и животна права станара, без реалне потребе и без јасне временске динамике. У документу нема података о експропријацији, обештећењу или временском оквиру реализације. Практично, станари живе под сталном претњом рушења, без могућности да свој живот и имовину планирају или развијају.

**ЗАХТЕВИ**

С тим у вези, захтевам:

1. Да се Блокoви 48, 50, 51, 52 i 53 избришу из обухвата овог планског документа и намене и врате у зону стамбене намене.
2. Да се сви блокови са активном и дугогодишњом стамбеном наменом, изузму из планова који подразумевају рушење ради формирања „компензационих“ паркова.
3. Да се не планира градња мимо постојећих објеката у Блоку 48 јер тиме потпуно нарушавате животни простор станара у Рељиној улици.
4. Да се свака радикална интервенција у структуру постојећих насеља врши искључиво на основу новог урбанистичког плана, уз јавну расправу, процену утицаја и активно учешће грађана.

С поштовањем,  
 [Име и презиме]  
 [Адреса становања]